b'\n_START_ARTICLE_\nLorenzo Odone\n_START_PARAGRAPH_\nLorenzo Michael Murphy Odone (29. toukokuuta 1978 \xe2\x80\x93 30. toukokuuta 2008) oli amerikkalainen henkil\xc3\xb6, joka tuli kuuluisaksi sairastuttuaan nuorena adrenoleukodystrofiaan eli ALD-tautiin, joka diagnosoitiin h\xc3\xa4nen ollessaan viisivuotias. Sairauden seurauksena Lorenzo menetti liikunta- ja puhekykyns\xc3\xa4 eik\xc3\xa4 pystynyt nielem\xc3\xa4\xc3\xa4n. H\xc3\xa4nen vanhempansa Augusto ja Michaela alkoivat tutkia sairautta ja kehittiv\xc3\xa4t my\xc3\xb6hemmin Lorenzon \xc3\xb6ljyksi nimetyn hoitokeinon, joka tehosi sairauteen osittain. 14-vuotiaana Lorenzo pystyi jo osittain nielem\xc3\xa4\xc3\xa4n itse ja kommunikoimaan silm\xc3\xa4\xc3\xa4 vinkkaamalla ja vastaamaan kyll\xc3\xa4 tai ei. Ajan kuluessa Lorenzo kuitenkin halvaantui l\xc3\xa4hes t\xc3\xa4ysin. Lorenzon vaiheista tehtiin my\xc3\xb6hemmin elokuva vuonna 1992 Lorenzon \xc3\xb6ljy._NEWLINE_Lorenzo kuoli vuonna 2008 p\xc3\xa4iv\xc3\xa4 30-vuotissyntym\xc3\xa4p\xc3\xa4iv\xc3\xa4ns\xc3\xa4 j\xc3\xa4lkeen aspiraatiokeuhkokuumeen aiheuttamiin komplikaatioihin ruoan juututtua h\xc3\xa4nen keuhkoihinsa.'